חמדה לוי

חמדה לוי היא ספורטאית ספורט נכים לשעבר. פסיכולוגית ומנהלת המרכז להכשרה ושיקום מקצועי שעל יד בית החולים לוינשטיין.

ביוגרפיה 
לוי נולדה בישראל ובגיל שנה וחצי חלתה בשיתוק ילדים שפגע בגפיה התחתונות.

הייתה פעילה במסגרת מרכז הספורט לנכים והתאמנה במסגרת כדורסל כיסאות גלגלים ובסיף. בראיון בשנת 2014 אמרה: "הקביים שלי הולכים לצדי, לא איתי. אני לא רואה בהם מגבלה ממשית והם לא המהות שלי. המגבלה שלי נראית לעין, ככה לאנשים, לדעתי, יותר קל להתמודד איתה. אני לא צריכה לספק הסברים. התחלתי את הקריירה שלי בתור פקידה, וכשהצגתי את עצמי בפני מעסיקים התייחסתי למגבלה שלי בהומור. הייתי אומרת לבוס שלי, 'תראה, קפה לא אוכל להגיש לך, כי עד שאגיע אלייך עם הקביים תישאר לך רק חצי כוס, אבל את כל שאר הדברים אני יודעת לעשות כמו שצריך'. אני מעבירה את המסר הזה לאנשים שלהם אני מסייעת כאן, ומסבירה להם שאיך שהם יתייחסו למגבלה שלהם, כך אנשים אחרים יראו אותה".

השתתפה בתחרויות אולימפיאדת הנכים בשנים 1976, 1980, 1984, 1988. עם נבחרות הנשים בסיף ובכדורסל זכתה במספר מדליות. באולימפיאדת הנכים 1980 זכתה גם במדליית כסף אישית בתחרויות סיף.

בעלת תואר שני בפסיכולוגיה ייעוצית מאוניברסיטת תל אביב. ב-1988 החלה לעבוד ביחידת האבחון של המרכז להכשרה ושיקום מקצועי על יד בית חולים לוינשטיין. ב-2003 מונתה למנהלת יחידת האבחון והייעוץ התעסוקתי וב-2014 מונתה למנהלת הראשית של המרכז. 

נשואה לספורטאי ספורט נכים משה לוי ואם לשלושה ילדים.

קישורים חיצוניים 
 "תמיד הצגתי את הכישורים שלי ולא את המגבלה", 5 ביוני 2014.
 פירוט השתתפותה בתחרויות המשחקים הפאראלימפיים באתר הרשמי של IPC 

ספורטאים פאראלימפיים ישראלים
ספורטאיות פאראלימפיות ישראליות
מדליסטיות פאראלימפיות ישראליות
אלופות פאראלימפיות ישראליות
שחקניות כדורסל נכים ישראליות
כדורסלנים ישראלים באולימפיאדת הנכים טורונטו (1976)
כדורסלניות ישראליות במשחקים הפאראלימפיים ארנהם (1980)
סייפות במשחקים הפאראלימפיים ארנהם (1980)
סייפות נכות ישראליות
כדורסלניות ישראליות במשחקים הפאראלימפיים סיאול (1988)
סייפות במשחקים הפאראלימפיים סיאול (1988)
ספורטאים ישראלים במשחקים הפאראלימפיים סיאול (1988)
בוגרות אוניברסיטת תל אביב
בוגרי אוניברסיטת תל אביב
נפגעי פוליו ישראלים
ספורטאי איל"ן
ישראליות שנולדו במאה ה-20
ישראלים שנולדו במאה ה-20